[{"text_idx": "#000000", "text": "Penodi Ymddiriedolwyr newydd i\u2019r Cyngor Llyfrau"}, {"text_idx": "#000003", "text": "Bydd y Bwrdd yn gyfrifol am lywodraethiant y Cyngor Llyfrau ac am oruchwylio cyfeiriad a strategaeth yr elusen genedlaethol."}, {"text_idx": "#000005", "text": "Dywedodd yr Athro M. Wynn Thomas, Cadeirydd y Cyngor Llyfrau: \u201cA\u2019r corff bellach yn dathlu ei ben-blwydd yn drigain, mae\u2019n bleser cyhoeddi bod Cyngor Llyfrau Cymru wedi penodi arbenigwyr amlwg ym meysydd busnes, llywodraeth a chyhoeddi rhyngwladol ynghyd a\u0302 rheolwyr cyrff diwylliannol i Fwrdd Ymddiriedolwyr a fydd yn cefnogi\u2019r ti\u0302m mewnol o swyddogion profiadol sy\u2019n gwasanaethu\u2019r byd cyhoeddi yn y Gymraeg a\u2019r Saesneg. Mae hwn yn ddatblygiad hynod gyffrous arall a fydd yn sicrhau bod gan y Cyngor system reoli briodol ar gyfer gofynion heriol diwydiant sydd bellach yn fythol gyfnewidiol.\u201d"}, {"text_idx": "#000014", "text": "Bydd cyfarfodydd llawn o\u2019r Bwrdd Ymddiriedolwyr yn cael eu cynnal bedair gwaith y flwyddyn."}, {"text_idx": "#000016", "text": "Bydd aelodau Cyngor y Cyngor Llyfrau, sy\u2019n cynnwys cynrychiolwyr o\u2019r awdurdodau sir a sefydliadau eraill, yn trosglwyddo\u2019n aelodau o\u2019r elusen ac yn cwrdd yn ffurfiol unwaith y flwyddyn mewn Cyfarfod Cyffredinol Blynyddol."}, {"text_idx": "#000018", "text": "Tair stori wahanol am fywyd yng Nghymru ar wahanol adegau yn ei hanes sy\u2019n cael sylw yn y llyfrau Saesneg ar restr fer Gwobrau Tir na n-Og 2021, a gyhoeddwyd heddiw (12 Mawrth 2021) ar raglen y Radio Wales Arts Show."}, {"text_idx": "#000020", "text": "Mae\u2019r gwobrau blynyddol, sy\u2019n cael eu trefnu gan Gyngor Llyfrau Cymru a\u2019u noddi gan CILIP Cymru, yn dathlu\u2019r gorau o blith llyfrau i blant ac oedolion ifanc a gyhoeddwyd yn ystod 2020."}, {"text_idx": "#000021", "text": "Mae tri phrif gategori: llyfrau Cymraeg ar gyfer oedran ysgol gynradd, llyfrau Cymraeg ar gyfer oedran ysgol uwchradd, a llyfrau Saesneg gyda chefndir Cymraeg dilys i blant ac oedolion ifanc."}, {"text_idx": "#000023", "text": "Where the Wilderness Lives gan Jess Butterworth (Orion, 2020) ar gyfer oedran 9+: Cara yw\u2019r prif gymeriad ac mae\u2019n byw ar gwch camlas gyda\u2019i mam, ei brodyr a\u2019i chwiorydd, a\u2019i chi Willow. Roedd ei thad yn arfer byw gyda nhw ond bellach mae\u2019n byw mewn rhan anghysbell o Gymru. Mae\u2019r antur yn dechrau pan ddaw Cara a\u2019i brodyr a\u2019i chwiorydd o hyd i goffor tan glo wrth helpu i lanhau\u2019r gamlas lle maen nhw\u2019n byw. Mae ta\u0302n yn dinistrio eu cwch un noson, a thra bod ei mam yn yr ysbyty a Cara yn gofalu am ei brodyr a\u2019i chwiorydd, mae lleidr yn dwyn y coffor. Mae\u2019r plant yn gadael y ty\u0302 lle maen nhw wedi bod yn byw dros dro ac yn mynd a\u0302\u2019r coffor at eu tad, gan deithio\u2019n gyntaf yn eu cwch cyn mentro ar droed ar draws mynyddoedd Cymru yn yr eira.\nThe Short Knife gan Elen Caldecott (Andersen Press, 2020) ar gyfer oedran 12+: stori wedi\u2019i gosod ganrifoedd maith yn o\u0302l, yn yr Oesoedd Canol cynnar, 454, ar adeg pan oedd hunaniaeth Gymreig newydd yn dod i\u2019r amlwg, pan oedd y Rhufeiniaid wedi gadael, a\u2019r Brythoniaid a\u2019r Sacsoniaid yn brwydro i feddiannu tiriogaethau gwahanol. Y prif gymeriad, Mai, sy\u2019n adrodd y stori. Mae\u2019n ferch ifanc a hyd yma mae eu tad wedi llwyddo i\u2019w chadw hi a\u2019i chwaer Haf yn ddiogel. Mae\u2019r stori\u2019n dechrau wrth i ymladdwyr Sacsonaidd gyrraedd eu fferm, gan orfodi\u2019r teulu i ffoi i\u2019r bryniau lle mae rhyfelwyr Brythonaidd yn cuddio. Dilynwn ymdrechion Mai i oroesi mewn byd peryglus lle gall siarad ei mamiaith arwain at farwolaeth, a lle mae\u2019n dod i ddrwgdybio hyd yn oed y bobl hynny mae hi\u2019n eu caru fwyaf.\nThe Quilt gan Vale\u0301riane Leblond (Y Lolfa, 2020) ar gyfer oedran 5+: stori delynegol, hardd yw hon am ferch fach sy\u2019n byw gyda\u2019i rhieni ar fferm ar arfordir cefn gwlad Cymru ar droad yr ugeinfed ganrif. Mae bywyd yn galed ac mae\u2019r teulu\u2019n penderfynu ymfudo i America. I dalu am gost eu taith, maen nhw\u2019n gwerthu eu heiddo ond yn cadw cwilt coch a du wedi\u2019i bwytho a\u0302 llaw gan y fam gyda darnau o ddefnydd dros ben o ddillad mae wedi\u2019u gwneud i\u2019r teulu. Mae cefnu ar bob dim sy\u2019n gyfarwydd iddi yn achos hiraeth i\u2019r ferch fach, ond mae\u2019r atgofion a\u2019r cariad sydd yn y cwilt yn ei helpu i oresgyn y teimladau hyn ac addasu i\u2019w bywyd newydd."}, {"text_idx": "#000026", "text": "Cafodd y rhestr fer ar gyfer llyfrau Cymraeg Gwobrau Tir na n-Og 2021 ei chyhoeddi ar y rhaglen Heno ar S4C nos Iau, 11 Mawrth."}, {"text_idx": "#000029", "text": "Caiff enillwyr y categori\u0308au Cymraeg eu cyhoeddi ar y rhaglen Heno ar S4C am 19:00 nos Iau, 20 Mai, tra bydd y teitl Saesneg buddugol yn cael ei ddatgelu ar y Radio Wales Arts Show am 18:30 ar 21 Mai."}, {"text_idx": "#000030", "text": "Mae manylion pellach am y gwobrau a\u2019r llyfrau ar y rhestr fer ar gael ar wefan y Cyngor Llyfrau."}, {"text_idx": "#000031", "text": "Cyhoeddi rhestr fer gwobrau llyfrau Cymraeg Tir na n-Og 2021"}, {"text_idx": "#000036", "text": "\u201cYmysg y teitlau eleni roedd llyfrau llun-a-stori atyniadol iawn gan awduron a darlunwyr newydd, datblygiad sydd yn haeddu canmoliaeth arbennig am greu cyfrolau gwreiddiol o safon uchel. Roedd hefyd gyfrolau trawiadol iawn, rhai, yn wir, a oedd yn ysgytwol eu cynnwys, a hynny yn y categori llyfrau i bobl ifanc wrth iddynt ymgeisio i gyfleu helbulon prifio naill ai yn y Gymru gyfoes neu mewn cyfnodau allweddol yn ein hanes.\u201d"}, {"text_idx": "#000038", "text": "Cafodd y rhestr fer ei datgelu ar y rhaglen Heno ar S4C nos Iau, 11 Mawrth, a bydd y rhaglen yn cyhoeddi enwau\u2019r enillwyr nos Iau, 20 Mai 2021."}, {"text_idx": "#000043", "text": "Mae rhannu straeon yn ffordd wych o ddathlu darllen gyda\u2019n gilydd ar Ddiwrnod y Llyfr 2021. Felly rydyn ni\u2019n gwahodd pawb i ymuno yn ein cystadleuaeth rhannu stori."}, {"text_idx": "#000044", "text": "Postiwch lun ohonoch chi yn rhannu stori gyda\u2019r teulu, gyda\u2019r gath neu yn darllen yn eich hoff leoliad!"}, {"text_idx": "#000045", "text": "Cofiwch dagio @llyfrauCymru a chynnwys #rhannwchstori #diwrnodyllyfr #carudarllen"}, {"text_idx": "#000047", "text": "Gallai rhannu stori fod yn darllen gartref gyda\u2019ch teulu, darllen yn eich hoff gilfach, darllen mewn lleoliad anghyffredin, rhannu stori gyda\u2019ch anifail anwes, darllen llyfr wedi\u2019i wisgo fel eich hoff gymeriad, a mwy!"}, {"text_idx": "#000048", "text": "Mae\u2019r gystadleuaeth yma yn rhedeg rhwng 4 \u2013 31 Mawrth 2021."}, {"text_idx": "#000049", "text": "Gwobrau: Mi fydd y 5 llun gorau yn ennill pentwr o lyfrau werth \u00a330."}, {"text_idx": "#000051", "text": "Dathlu llyfrau ar y llwyfan digidol"}, {"text_idx": "#000052", "text": "Mewn partneriaeth rhwng Cyngor Llyfrau Cymru a phlatfform diwylliant aml-gyfrwng AM, bydd dathliad o ddarllen yn digwydd dros gyfnod o 12 awr ar amam.cymru o 9 y bore ymlaen ar Ddiwrnod y Llyfr."}, {"text_idx": "#000053", "text": "Ymhlith arlwy\u2019r dydd bydd darlleniadau gan awduron, adolygiadau o lyfrau, argymhellion darllen a mwy gyda chyhoeddwyr, llyfrwerthwyr a mudiadau eraill ar draws Cymru yn ychwanegu deunydd Cymraeg a Saesneg newydd at eu sianeli AM yn cynnwys:"}, {"text_idx": "#000057", "text": "Dynodwyd Diwrnod y Llyfr yn ddathliad rhyngwladol o ddarllen gan UNESCO ac mae\u2019n cael ei nodi mewn dros 100 o wledydd ar draws y byd. Y nod yw hyrwyddo darllen er pleser, gan gynnig cyfle i bob plentyn a pherson ifanc i feddu ar eu llyfr eu hunain."}, {"text_idx": "#000058", "text": "Fel rhan o\u2019r digwyddiad blynyddol, mae plant yng Nghymru yn derbyn tocyn llyfr \u00a31 i\u2019w gyfnewid naill ai am un o lyfrau \u00a31 Diwrnod y Llyfr neu ei ddefnyddio tuag at brynu llyfr arall. Mae\u2019r Cyngor Llyfrau Cymru yn gweithio gyda Diwrnod y Llyfr i sicrhau bod dewis o deitlau ar gael yn Gymraeg, gyda chefnogaeth gan Lywodraeth Cymru drwy Gymru Greadigol a chwmni Waterstones."}, {"text_idx": "#000060", "text": "Mae\u2019r Cyngor Llyfrau hefyd yn trefnu gweithgareddau eraill ar gyfer Diwrnod y Llyfr 2021, yn cynnwys rhyddhau\u2019r cyntaf mewn cyfres o ffilmiau byrion gyda 24 o awduron plant Cymru. Mae manylion pellach i\u2019w cael drwy ddilyn y dolenni isod:"}, {"text_idx": "#000062", "text": "Awydd darllen mwy yn 2023?\nDarllen yn Well ar gyfer yr arddegau"}]